**Feljegyzés**

A Magyar Dolgozók Pártja Központi Vezetőségének részére

Indítványozom Madách Imre által írt „Az ember tragédiája” című irodalmi alkotás átdolgozását, melyet a mostani verziójában színpadképtelennek ítélek. Szükségszerű a „Falanszter” (12. szín) újra fogalmazása, vagy teljes mértékű kihagyása. Nem engedhetjük, hogy az országunk politikája komédia tárgyává váljon, vagy azt nem megfelelően ábrázolják. Ez a szándék a műből kivehető: „*Azért nincs élet, nincs egyéniség, Mely mesterén túl járna, semmi műben. –”*

Elvtársaim! A következő sorok rossz fényben tüntethetik fel pártunkat: „*Most már egész föld a széles haza, Közcél felé társ már most minden ember”* A népdemokráciát hirdetni bűn, a meggyőződéseinknek ellentmond és a népre rossz hatással lesz. Emellett véleményem szerint az első 3 és utolsó szín erős bibliai témája és nézetei miatt színpadra nem állítható! A katolikus tartalom pártunkkal nem összeegyeztethető. Ha publikum elé állítjuk Madách Imre alkotását, a műsorról más olyan színdarabot kell kivennünk, amelyek fontosok lehetnek elvtársaink politikai útmutatásában, a szocialista szelleműségű alkotások bemutatásában. Ha nem is távolítjuk el a darabot a műsorról, az előadások számát csökkenteni kell. *„Fourier utópikus kommunizmusa egy mélységesen emberséges kommunizmus, viszont ahogy Madách ezt megrajzolja, az nem egyéb, mint a kommunizmus torzképe(...) Aki a kommunizmus eszméit vallja magáénak, annak ezt a torzképet el kell utasítani.”[[1]](#footnote-1)* Ezen sorok tökéletesen alátámasztják Madách pesszimista véleményét a polgárokról. Nem engedhetjük ezt így tovább, hogy útját állják a haladásnak! Én, mint párttag köteleségemnek érzem, hogy szóvá tegyem észrevételeimet, hiszen azok a népet szolgálják.

A színdarab betiltását vagy átdolgozását kérvényezem, végrehajtása legfeljebb 1 hónapos határidőn belül teljesítendő!

Kérem, hogy a kérést időben teljesítsék!

Imre Adrienn

párttudósító

1. Nemes Dezső írta Rákosinak válaszlevelében (https://mno.hu/migr\_1834/a-betiltott-tragedia-810082) [↑](#footnote-ref-1)